Document ID: 31998R1434

NEUVOSTON ASETUS (EY) N:o 1434/98,
annettu 29 päivänä kesäkuuta 1998,
erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
muihin teollisiin tarkoituksiin kuin ihmisravinnoksi tarkoitetun sillin kohdennetun kalastuksen ja maihintuonnin kieltämisestä 27 päivänä syyskuuta 1997 annetun neuvoston asetuksen (ETY) N:o 2115/77 (3) perustana oli liikakalastustilanne, joka ei enää ole ajankohtainen monilla maantieteellisillä alueilla,
Itämeren, Belttien ja Juutinrauman silli- ja silakkakannat eivät ole nykyään uhattuina; näiden kantojen kehittynyt taloudellinen käyttö mahdollistaa niiden kalastuksen muihin tarkoituksiin kuin suoraan ihmisravinnoksi; näiden kantojen purkamista aluksesta teollisiin tarkoituksiin ei tarvitse rajoittaa,
sillin ja silakan teollisessa kalastuksessa Itämerellä saatetaan saada sivusaaliina huomattavia määriä nuorta turskaa; tämän vuoksi tällaista kalastusta ei voida sallia alueilla, joilla nuorta turskaa on runsaasti,
Pohjanmeren, Skagerrakin ja Kattegatin sillikantojen tilanne on hyvin huolestuttava,
muiden kaakkois-Atlantin sillikantojen nykyinen kalastuskäyttö eli kalastus ihmisravinnoksi merkitsee riittävän korkeaa hyödyntämisastetta; näiden kantojen kalastuskäytäntöä ei ole syytä muuttaa,
sillin ja silakan sivusaaliiden tasoa olisi rajoitettava muihin lajeihin kohdistetussa teollisessa kalastuksessa; kyseisten rajoitusten mukaisia sivusaaliita voidaan käyttää teollisiin tarkoituksiin,
yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (4) säädetään teolliseen tarkoitukseen kalastavien alusten satelliittivalvonnasta 1 päivästä heinäkuuta 1998 alkaen,
tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä 18 päivänä joulukuuta 1997 annetussa neuvoston asetuksessa (EY) N:o 88/98 (5) säädetään sillin ja silakan kalastusta koskevista edellytyksistä näillä vesillä, ja
tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetussa neuvoston asetuksessa (EY) N:o 894/97 (6) säädetään edellytyksistä säilyttää aluksella ja purkaa alukselta alueilta 1 ja 2 pyydettyä silliä, jonka kalastuksessa on käytetty pyydyksiä, joita nykyään käytetään kalastettaessa muihin teollisiin tarkoituksiin kuin suoraan ihmisravinnoksi,
ON ANTANUT TÄMÄN ASETUKSEN:
1 artikla
1. Tässä asetuksessa sovelletaan seuraavia merialueiden määritelmiä:
Alue 1:
Kaikki vesialueet, jotka saitsevat pohjoiseen ja länteen linjasta, joka ulottuu 48. pohjoisesta leveysasteesta ja 18. läntisestä pituusasteesta suoraan pohjoiseen 60. pohjoiseen leveysasteeseen, siitä suoraan itään 5. läntiseen pituusasteeseen, siitä suoraan pohjoiseen 60° 30' pohjoista leveyttä, siitä suoraan itään 4. läntiseen pituusasteeseen, siitä suoraan pohjoiseen 64. pohjoiseen leveysasteeseen ja lopuksi suoraan itään Norjan rannikolle.
Alue 2:
Kaikki 48. pohjoisen leveysasteen pohjoispuolella saitsevat vesialueet, alueeseen 1 ja ICES-alueisiin III b, III c ja III d kuuluvia vesialueita lukuun ottamatta.
Alue 3:
Kaikki ICES-suuralueisiin VIII ja IX kuuluvat vesialueet.
2. ICES-alueet III b, III c ja III d jakautuvat 11 osa-alueeseen, jotka on numeroitu 22:stä 32:een ja jotka esitetään asetuksen (EY) N:o 88/98 liitteessä I.
2 artikla
1. Kalastettaessa
- alueilla 1 ja 2 verkoilla, joiden silmäkoko on alle 32 millimetriä, tai
- alueella 3 verkoilla, joiden silmäkoko on alle 40 millimetriä,
saaliiksi saatua silliä ei saa säilyttää aluksella, paitsi jos tällaiset saaliit:
i) pyydetään ICES-suuralueen IV sisällä, koostuvat sillin ja muiden lajien sekoituksesta, ovat lajittelemattomia ja sillin osuus on enintään 20 prosenttia aluksella pidettyjen sillin ja muiden kyseisillä pyydyksillä lajien saaliiden kokonaispainosta, tai
ii) pyydetään ICES-alueen III a sisällä, koostuvat ainoastaan kilohailin ja sillin sekoituksesta, ovat lajittelemattomia ja sillin osuus on enintään 10 prosenttia aluksella pidettyjen kyseisillä pyydyksillä pyydettyjen silli- ja kilohailisaaliiden kokonaispainosta, tai
iii) pyydetään ICES-alueen III a sisällä, koostuvat sillistä, joka on sekaisin kilohailia sisältävän tai sisältämättömän saaliin kanssa, ovat lajittelemattomia ja sillin osuus on enintään 5 prosenttia aluksella pidettyjen, kyseisillä pyydyksillä pyydettyjen sillin ja muiden lajien saaliiden kokonaispainosta, tai
iv) pyydetään ICES-suuralueen IV tai ICES-alueen III a ulkopuolella, koostuvat sillin ja muiden lajien sekoituksesta, ovat lajittelemattomia ja sillin osuus on enintään 10 prosenttia aluksella pidettyjen, kyseisillä pyydyksillä pyydettyjen sillin ja muiden lajien saaliin kokonaispainosta.
2. Kun yhteisön alukset kalastavat ICES-alueilla III b tai III c tai ICES-alueella III d itäisen pituuspiirin 16° länsipuolella verkoilla, joiden vähimmäissilmäkoko on alle 32 millimetriä, saaliiksi saatua silliä ei saa pitää aluksella, elleivät saaliit koostu sillin ja muiden lajien sekoituksesta, ole lajittelemattomia ja sillin osuus enintään 20 prosenttia aluksella pidettyjen, kyseisillä pyydyksillä pyydettyjen sillin ja muiden lajien saaliin kokonaispainosta.
3. Kun yhteisön alukset kalastavat
- itäisen pituuspiirin 16° itäpuolella ICES-alueen III d osa-alueilla 25-27 verkoilla, joiden vähimmäiskoko on alle 32 millimetriä, tai
- ICES-alueen III d osa-alueella 28 ja sillä ICES-alueen III d osa-alueen 29 osalla, joka saitsee pohjoisen leveyspiirin 59° 30' eteläpuolella, verkoilla, joiden vähimmäissilmäkoko on alle 28 millimetriä, tai
- ICES-alueen III d osa-alueilla 30-32 ja sillä ICES-alueen III d osa-alueen 29 osalla, joka saitsee pohjoisen leveyspiirin 59° 30' pohjoispuolella, verkoilla, joiden vähimmäissilmäkoko on alle 16 millimetriä,
saaliiksi saatua silakkaa ei saa pitää aluksella, elleivät saaliit koostu silakan ja muiden lajien sekoituksesta, ole lajittelemattomia ja silakan osuus enintään 45 prosenttia aluksella pidettyjen, kyseisillä pyydyksillä pyydettyjen silakan ja muiden lajien saaliin kokonaispainosta.
3 artikla
1. Aluksesta ei saa purkaa muihin tarkoituksiin kuin suoraan ihmisravinnoksi silliä, joka on pyydetty
- alueilla 1 ja 2 hinattavilla verkoilla, joiden vähimmäissilmäkoko on vähintään 32 millimetriä, tai
- alueella 3 hinattavilla verkoilla, joiden vähimmäissilmäkoko on vähintään 40 millimetriä, tai
- ICES-alueilla III b tai III c hinattavilla verkoilla, joiden vähimmäissilmäkoko on vähintään 32 millimetriä, tai
- osa-alueella 24 tai sillä ICES-alueen III d osa-alueen 25 osalla, joka saitsee itäisen pituuspiirin 16° 00' länsipuolella, hinattavilla verkoilla, joiden vähimmäissilmäkoko on vähintään 32 millimetriä, tai
- alueilla 1, 2 tai 3 tai ICES-alueilla III b tai III c tai sillä ICES-alueen III d osalla, joka saitsee itäisen pituuspiirin 16° 00' länsipuolella,
millä tahansa muilla pyydyksillä kuin hinattavilla verkoilla, ellei sitä ensin tarjota myytäväksi ihmisravinnoksi ja ostajaa löydetä.
2. Aluksesta voidaan kuitenkin purkaa muihin tarkoituksiin kuin suoraan ihmisravinnoksi
- ICES-alueelta III d, itäisen pituuspiirin 16° 00' itäpuolelta, millä tahansa pyydyksillä pyydettyä silakkaa, tai
- mitä tahansa 2 artiklassa määritellyin ehdoin millä tahansa pyydyksillä pyydettyä silliä ja silakkaa.
4 artikla
Neuvosto päättää viimeistään 31 päivänä joulukuuta 2002 komission kertomuksen ja ehdotuksen perusteella tähän asetukseen mahdollisesti tehtävistä mukautuksista.
5 artikla
Kumotaan asetus (ETY) N:o 2115/77.
6 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1998.

Labels: 0
6